ສາທາລະນະລັດ ປະຊາທິປະໄຕ ປະຊາຊົນລາວ
ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນາຖາວອນ
ນະຄອນຫຼວງວຽງຈັນ
ຄະນະກວດກາພັກ-ລັດ ເລກທີ :…020……./ ຄກພນວ
ລົງວັນທີ :......................
ໜ້າທີ່ ແລະ ຂອບເຂດສິດ
ມາດຕາ 2 : ພາລະບົດບາດ
2.1 :ເປັນເສນາທິການ ແລະ ມີຄວາມຮັບຜິດຊອບຕໍ່ຄະນະພັກ,ຄະນະປະຈຳພັກ,ເຈົ້າຄອງນະຄອນຫູວງວຽງຈັນ ໃນການຄົ້ນຄ້ວາຜັນຂະຫຍາຍ ແລະ ຈັດຕັງແນວທາງນະໂຍບາຍ,ມະຕິ,ຄຳສັ່ງ,ກົດລະບຽບພັກ,ລະບຽບການ ແລະ ກົດມາຍຂອງລັດ ກ່ຽວກກກັບວຽກງານກວດກາ ແລະ ກວດກາການສະກັ້ນຕ້ານການສໍ້ລາດບັງຫຼວງ.
2.2 : ເປັນເສນາທິການໃຫ້ຄະນະພັກ,ຄະນະປະຈຳພັກ,ເຈົ້າຄອງນະຄອນຫຼວງວຽງຈັນ ໃນການຄົ້ນຄ້ວາແກ້ໄຂຄຳຮ້ອງຟ້ອງຕໍ່ການຈັດຕັ້ງ ແລະ ສະມາຊິກພັກ,ແກ້ໄຂຄຳຮ້ອງທຸກກ່ຽວກັບການລົງວິໄນຂອງພັກ,ຄົ້ນຄ້ວາສະເໜີວິທີແກ້ໄຂຄຳຮ້ອງ,ຄຳສະເໜີຂອງພະນັກງານ ລັດຖະກອນ ແລະ ພົນລະເມືອງຕາມພາລະບົດບາດ,ສິດ ແລະ ໜ້າທີ່ຂອງຕົນ.
2.3 : ຊີ້ນຳ-ນຳພາທາງດ້ານວິຊາສະເພາະກວດກາ ແລະ ບຸງວຽກງານດ້ານວິຊາສະເພາະໄລຍະສັ້ນ ໃຫ້ແກ່ພະນັກງານກວດກາຂັນຕົ້ນ ແລະ ຂັ້ນລຸ່ມ.
ມາດຕາ3 : ໜ້າທີ່
3.1 : ຄົ້ນຄ້ວາຜັນຂະຫຍາຍແນວທາງນະໂຍບາຍ,ກົດລະບຽບຂອງພັກ,ມະຕິ,ຄຳສັ່ງຂອງພັກ ແລະ ບັນດານິຕິກຳຂອງລັດທີ່ຂັ້ນສູນກາງ ແລະ ຂັ້ນຕົ້ນ ກ່ຽວກັບວຽກງານກວດກາໃຫ້ເປັນທິດທາງແຜນການ,ຂໍ້ກຳນົດ,ລະບຽບການ,ມາກຕະການ ແລະ ວິທີການດຳເນີນການກວດກາໃນຂອບເຂດຄວາມຮັບຜິດຊອບຂອງຕົນ.
3.2 : ເປັນເຈົ້າການປະສານສົມທົບກັບການຈັດຕັ້ງພັກ,ການຈັດຕັ້ງຂອງລັດ,ອົງການຈັດຕັ້ງມະຫາຊົນ ຢູ່ອ້ອມຂ້າງນະຄອນຫຼວງວຽງຈັນ ແລະ ບັນດາເມືອງ ໃນການກຳນົດທິດທາງ,ແຜນການ,ໂຄງການກວດກາພັກ,ກວດກາລັດ,ກວດກາສະກັດກັ້ນຕ້ານການສໍ້ລາດບັງຫຼວງໃນແຕ່ລະໄລຍະ ແລະ ຈັດຕັ້ງປະຕິບັດການກວດກາເປັນປົກກະຕິຕາມທິດທາງແຜນການ ແລະ ໂຄງການດັ່ງກ່າວ.
3.3 : ກວດກາການຈັດຕັ້ງພັກ-ລັດຂັ້ນນະຄອນຫຼວງວຽງຈັນ ແລະ ບັນດາເມືອງ ກ່ຽວກັບການເຄື່ອນໄຫວປະຕິບັດໜ້າທີ່ ແລະ ຄວາມຮັບຜິດຊອບ ຖ້າເຫັນວ່າມີປະກົດການລະເມີດຕໍ່ແນວທາງນະໂຍບາຍ,ມະຕິ,ຄຳສັ່ງ,ກົດລະບຽບຂອງພັກ ບັນດານິຕິກຳ ແລະ ກົດໝາຍຂອງລັດ
3.4 : ກວດກາສະມາຊິກພັກ,ນັບທັງກຳມະການຂັ້ນດຽວກັນ,ກວດກາພະນັກງານ,ລັດຖະກອນທີ່ຂຶ້ນກັບສິດຄຸ້ມຄອງຂອງຄະນະບໍລິຫານງານພັກ ນະຄອນຫຼວງວຽງຈັນ ເມຶ່ອມີປະກົດການລະເມີດຕໍ່ກົດລະບຽບຂອງພັກ,ກົດໝາຍຂອງລັດ ແລະ ໃນການປະຕິບັດໜ້າທີ່ຕາມທີ່ໄດ້ຮັບການມອບໝາຍ.
3.5 : ສຶກສາອົບຮົມ ການຈັດຕັ້ງພັກ,ການຈັດຕັ້ງລັດ,ສະມາຊິກພັກ,ພະນັກງານລັດຖະກອນໃນການປະຕິບັດກົດລະບຽບຂອງພັກ ແລະ ກົດໝາຍຂອງລັດ ຕໍ່ເປົ້າໝາຍທີ່ຖືກກວດກາ.
3.6 : ກວດກາຈັດຕັ້ງຜັນຂະຫຍາຍ ແນວທາງນະໂຍບາຍ, ມະຕິ,ຄຳສັ່ງຂອງພັກ ແລະ ລັດໃຫ້ເປັນນິຕິກຳ ຂອງນະຄອນຫຼວງວຽງຈັນ, ເມືອງ,ບັນດາພະແນກການ,ອົງການຂອງນະຄອນຫຼວງວຽງຈັນ.
3.7 : ກວດກາການລົງວິໃນຂອງການຈັດຕັ້ງພັກທີ່ຢູ່ໃນຄວາມຮັບຜິດຊອບ ກ່ຽວກັບການປະຕິບັດວິໃນຕໍ່ການຈັດຕັ້ງພັກ ແລະ ສະມາຊິກພັກ ທີ່ລະເມີດກົດລະບຽບຂອງພັກ,ກົດໝາຍຂອງລັດ.
3.8 : ກວດກາການເງີນຂອງຄະນະພັກຂັ້ນດຽວກັນ ແລະ ຂັ້ນລຸ່ມທີ່ຖັດຕົນ.
3.9 : ຕິດຕາມ,ກວດກາ,ເກັບກຳຂໍ້ມູນ ແລະ ຮັບແຈ້ງຊັບສິນ-ໜິ້ສິນຂອງສະມາຊິກພັກ,ພະນັກງານ,ລັດຖະກອນທີ່ຂຶ້ນກັນສິດຄຸ້ມຄອງຂອງນະຄອນຫຼວງວຽງຈັນ.
3.10 : ຮັບ ແລະ ຄົ້ນຄ້ວາຄຳສະເໜີ,ແກ້ໄຂຄຳຮ້ອງຟ້ອງ-ຮ້ອງທຸກ ທີ່ພົວພັນເຖິງ ປະກົດການລະເມີດກົດລະບຽບຂອງພັກ,ມະຕິ,ຄຳສັ່ງ, ການປະຕິບັດໜ້າທີ່ຂອງການຈັດຕັ້ງ ແລະ ສະມາຊິກພັກ ທີ່ຂຶ້ນກັບສິດຄຸ້ມຄອງຂອງຂັ້ນຕົ້ນ,ພິຈາລະນາ,ໃຫ້ຄຳແນະນຳ ຫຼື ແກ້ໄຂຄຳຮ້ອງ ແລະ ຄຳສະເໜີຕ່າງໆຂອງການຈັດຕັ້ງ ຫຼື ບຸກຄົນ ກ່ຽວກັບການກະທຳທີ່ບໍ່ຖືກຕ້ອງຂອງພະນັກງານ ລັດຖະກອນ ແລະ ອົງການບໍລິຫານລັດ.
3.11 : ກວດກາການອອກ ແລະ ການປະຕິບັດນິຕິກຳ ທີ່ມີປະກົດການລະເມີດ ແລະ ບໍ່ສອດຄ່ອງກັບແນວທາງ,ມະຕິ,ຄຳສັ່ງ, ແລະ ກົດໝາຍຂອງລັດ ຕາມຂອບເຂດຄວາມຮັບຜິດຊອບຂອງນະຄອນຫຼວງວຽງຈັນ.
3.12 : ກວດກາສະກັດກັ້ນປະກົດການຫຍໍ້ທໍ້ ແລະ ຕ້ານການສໍ້ລາດບັງຫຼວງໃນການຈັດຕັ້ງພັກ,ການຈັດຕັ້ງລັດ,ສະມາຊິກພັກ,ພະນັກງານ,ລັດຖະກອນທີ່ຂຶ້ນກັບສິດຄຸ້ມຄອງຂອງນະຄອນຫຼວງວຽງຈັນ.
3.13 : ກວດກາການຮັບຜິດຊອບໃນການຈັດຕັ້ງປະຕິບັດແຜນພັດທະນາເສດຖະກິດສັງຄົມ,ການປະຕິບັດໂຄງການ,ແຜນງົບປະມານ,ການຄຸ້ມຄອງນຳໃຊ້ຊັບສິນ,ເງີນກອງທຶນ ການປະຕິບັດບັນດາໂຄງການ,ທຶນກູ້ຢືມ,ທຶນຊ່ວຍເຫຼືອລ້າ ທີ່ຂຶ້ນກັບສິດຄຸ້ມຄອງຂອງນະຄອນຫຼວງວຽງຈັນ.
3.14 : ກວດກາບັນດາຫົວໜ້າທຸລະກິດ ທີ່ຂຶ້ນກັບສິດຄຸ້ມຄອງຂອງນະຄອນຫຼວງວຽງຈັນ.
3.15 : ສະຫລຸບລາຍງານຜົນຂອງການກວດກາ ສະເໜີມາດຕະການ ແລະ ວິທີແກ້ໄຂຜົນຂອງການກວດກາຕໍ່ຄະນະບໍລິຫານງານພັກນະຄອນຫຼວງວຽງຈັນ ຄະນະປະຈຳພັກ,ເຈົ້າຄອງນະຄອນຫຼວງວຽງຈັນ.ເພື່ອຊີ້ນຳການຈັດຕັງປະຕິບັດຕົວຈິງ ພ້ອມທັງລາຍງານຕໍ່ຄະນະກຳມະການກວດກາສູນກາງພັກເປັນປົກກະຕິ.
3.16 : ສຶກສາອົບຮົມ,ຄຸ້ມຄອງ,ບຳລຸງສ້າງ, ນຳໃຊ້ ແລະ ປະຕິບັດນະໂຍບາຍຕໍ່ພະນັກງານ,ລັດຖະກອນ ທີ່ຂຶ້ນກັບຄວາມຮັບຜິດຊອບຂອງຄະນະກຳມະການກວດກາພັກ-ລັດນະຄອນຫຼວງວຽງຈັນ.
3.17 : ສົມທົບກັບພາກສວນກ່ຽວຄ່ອງສ້າງແຜນການຄຸ້ມຄອງນຳໃຊ້ງົບປະມານ,ພາຫະນະ,ອຸປະກອນ,ຊັບສິນ ແລະ ລາຍຮັບ-ລາຍຈ່າຍອື່ນໆ ໃຫ້ຖືກຕ້ອງຕາມລະບຽບຫລັກກນ
3.18 : ປະຕິບັດໜ້າທີ່ອື່ນໆຕາມການມອບໝາຍຂອງຄະນະບໍລິຫານງານພັກ,ຄະນະປະຈຳພັກ ແລະ ເຈົ້າຄອງນະຄອນຫຼວງວຽງຈັນ.
ມາດຕາ 4 ຂອບເຂດສິດ
4.1 : ສະເໜີຄະນະປະຈຳພັກ,ເຈົ້າຄອງນະຄອນຫຼວງວຽງຈັນຕົກລົງດຳເນີນການກວດກາຕໍ່ການຈັດຕັ້ງພັກ,ການຈັດຕັ້ງລັດ,ແນວລາວສ້າງຊາດ,ອົງການຈັດຕັ້ງມະຫາຊົນ,ບັນດາວິສາຫະກິດ,ສະມາຊິກພັກ,ພະນັກງານ,ລັດຖະກອນທີ່ຂຶ້ນກັບສິດຄຸ້ມຄອງຂອງນະຄອນຫຼວງວຽງຈັນ.
4.2 : ສະເໜີຕໍ່ການຈັດຕັ້ງພັກ,ການຈັດຕັ້ງລັດ ພິຈາລະນາໂຈະການປະຕິບັດ ເພື່ອປັບປຸງແກ້ໄຂ ຫຼືລົບລ້າງເນື້ອໃນມະຕິຕົກລົງ,ຂໍ້ກຳນົດ ແລະ ນິຕິກຳຕ່າງໆທີ່ເຫັນວ່າບໍ່ສອດຄ່ອງກັບແນວທາງ,ກົດລະບຽບຂອງພັກ,ດຳລັດ,ຄຳສັ່ງ ແລະ ກົດໝາຍຂອງລັດ ພ້ອມທັງລາຍງານໃຫ້ຂັ້ນເທິງຊາບ
4.3 : ສະເໜີຄະນະປະຈຳພັກ,ເຈົ້າຄອງນະຄອນຫຼວງວຽງຈັນສັ່ງໂຈະ ຫຼືຍົກເລີກນິຕິກຳ,ນະໂຍບາຍຕ່າງໆຂອງອົງການປົກຄອງຂັ້ນລຸ່ມ ຫຼື ພະນັກງານ,ອົງການຂອງນະຄອນຫຼວງວຽງຈັນ,ຂອງຂະແໜງການວາງອອກ ທີ່ຂັດກັບແນວທາງ,ມະຕິ,ດຳລັດ,ຄຳສັ່ງ ແລະ ລະບຽບກົດໝາຍ
4.4 : ທວງເອົາເອກະສານ,ຫຼັກຖານ ແລະ ຂໍ້ມູນຕ່າງໆ ກ່ຽວກັບການກວດກາ,ການແຈ້ງຊັບສິນ,ໜີ້ສິນ ແລະ ການຈັດຕັ້ງທີ່ກ່ຽວຄ່ອງ.
4.5 : ເຊີນການຈັດຕັ້ງພັກ,ການຈັດຕັ້ງລັດ,ອົງການຈັດຕັ້ງມະຫາຊົນ,ອົງການຈັດຕັ້ງສັງຄົມ,ສະມາຊິກພັກ,ພະນັກງານ,ລັດຖະກອນ,ກຳມະກອນ,ທະຫານ ຕຳຫຼວດ ແລະ ພົນລະເມືອງມາລາຍງານໃຫ້ຄຳຊີ້ແຈງ,ອະທິບາຍ,ປະກອບຫລັກຖານຂໍ້ມູນໃຫ້ຄະນະກວດກາ ຫຼື ພະນັກງານກວດກາຂອງຄະນະກຳມະການກວດກາພັກ-ລັດ ນະຄອນຫຼວງວຽງຈັນ.
4.6 : ສະເໜີຕໍ່ການຈັດຕັ້ງທີ່ກ່ຽວຄ່ອງ ໂຈະຊົ່ວຄາວໃນການເຄື່ອນໄຫວວຽກງານ,ການປະຕິບັດໜ້າທີ່,ການຊັບຊ້ອນ,ແຕ່ງຕັ້ງ,ການຍົກຍ້າຍໄປຮັບຜິດຊອບວຽກງານອື່ນ ຕໍ່ສະມາຊກພັກ,ພະນັກງານ,ລັດຖະກອນໃນເວລາທີ່ກວດກາບໍ່ທັນສຳເລັດ ຫຼື ຢູ່ໃນເປົ້າໝາຍຂອງການກວດກາ ເມຶ່ອເຫັນວ່າຈະມີຜົນກະທົບສ້າງຄວາມຫຍຸ້ງຍາກໃຫ້ແກ່ການກວດກາ.
4.7 : ຄົ້ນຄ້ວານຳສະເໜີ ຄະນະປະຈຳພັກ,ເຈົ້າຄອງນະຄອນຫຼວງວຽງຈັນ,ສະພາແຫ່ງຊາດປະຈຳເຂດ ຕົກລົງແຕ່ງຕັ້ງຄະນະກຳມະການ ເພື່ອດຳເນີນການກວດກາບັນຫາໃດໜຶ່ງທີ່ມີຄວາມຊັບສົນ ແລະ ມີການພົວພັນກັບຫຼາຍຂະແໜງ
ການ.
4.8 : ຕິດຕາມ,ກວດກາ ກຳສະພາບການເຄື່ອນໄຫວຂອງສະມາຊິກພັກ,ພະນັກງານແລະການຈັດຕັ້ງທີ່ຂຶ້ນກັບສູນກາງຄຸ້ມຄອງຢູ່ໃນທ້ອງຖິ່ນຕົນ ເພື່ອສ່ອງແສງລາຍງານໃຫ້ຄະນະກຳມະການກວດກາສູນກາງ
4.9 : ສະເໜີ ແລະ ປະກອບຄຳເຫັນ ກ່ຽວກັບການສະໝັກຮັບເລືອກຕັ້ງ,ການແຕ່ງຕັ້ງເລື່ອນຊັ້ນ,ຍົກຍ້າຍ,ການປະຕິບັດວິໃນຕໍ່ສະມາຊິກພັກ,ພະນັກງານທີ່ຂຶ້ນກັບສິດຄຸ້ມຄອງຂອງ ນະຄອນຫຼວງວຽງຈັນ.
4.10 : ຜາ່ນການກວດກາ ຖ້າເຫັນວ່າມີການກະທຳຜິດຕໍ່ລະບຽບລັດຖະກອນ,ຂໍ້ກຳນົດ,ກົດໝາຍຂອງລັດ ຄະນະກຳມະການກວດກາພັກ-ລັດ ນະຄອນຫຼວງວຽງຈັນ ມີສິດສະເໜີຮູບການວິໃນລະດັບຕ່າງໆຕໍ່ພະນັກງານ,ລັດຖະກອນ ທີ່ຂຶ້ນກັບສິດຄຸ້ມຄອງຂອງນະຄອນຫຼວງວຽງຈັນ,ພ້ອມກັນນັ້ນກໍ່ສະເໜີພາກສ່ວນກ່ຽວຄ່ອງເກັບກູ້ເອົາຊັບສົມບັດທີ່ຕົກເຮ່ຍເສຍຫາຍຄືນມາໃຫ້ລັດ ແລະ ໃຊ້ແທນຄ່າເສຍຫາຍຕາມລະບຽບກົດໝາຍທີ່ໄດ້ກຳນົດໄວ້.
4.11 : ສະເໜີຕົກລົງຮູບການວິໄນຕໍ່ການຈັດຕັ້ງພັກ, ສະມາຊິກພັກ ຂັ້ນນະຄອນຫຼວງວຽງຈັນ ຄຸ້ມຄອງທີ່ລະເມີດກົດລະບຽບພັກ ຫຼື ສະເໜີລົບລ້າງການລົງວິໄນຂອງຄະນະພັກຂັ້ນລຸ່ມຖັດຕົນທີ່ບໍ່ຖືກຕ້ອງກັບກົດລະບຽບຂອງພັກ.
4.12 : ຄົ້ນຄ້ວາແກ້ໄຂຄຳຮ້ອງຟ້ອງຕໍ່ການຈັດຕັ້ງພັກ,ສະມາຊິກພັກ,ພະນັກງານ ແລະ ແກ້ໄຂຄຳຮ້ອງທຸກ ກ່ຽວກັບການລົງວິໄນຂອງພັກ,ຄຳສະເໜີຂອງພົນລະເມືອງຕໍ່ກັບການກະທຳຂອງພະນັກງານ,ລັດຖະກອນ ແລະ ອົງການບໍລິຫານທີ່ລະເມີດລະບຽບກົດໝາຍ ໃນຂອບເຂດຄວາມຮັບຜິດຊອບຂອງນະຄອນຫຼວງວຽງຈັນ.
4.13 : ນຳໃຊ້ມາດຕະກນສືບສວນ-ສອບສວນ ຕາມທີ່ໄດ້ກຳນົດໄວ້ໃນກົດໝາຍວ່າດ້ວຍການນຳເນີນຄະດີອາຍາ ແລະ ສະຫລຸບປະກອບສຳນວນຄະດີ ກ່ຽວກັບການສໍ້ລາດບັງຫຼວງ ສົ່ງໃຫ້ໄອຍະການປະຊາຊົນພິຈາລະນາຕາມກົດໝາຍທີ່ໄດ້ກຳນົດໄວ້.
4.14 : ກວດກາປັບປຸງການຈັດຕັ້ງ ແລະ ການເຄື່ອນໄຫວ,ໃຫ້ການແນະນຳວຽກງານຂອງຄະນະກຳມະການກວດກາຢູ່ບັນດາຂະແໜງການອ້ອມຂ້າງ ນະຄອນຫຼວງວຽງຈັນ ແລະ ບັນດາເມືອງ.
4.15 : ສະເໜີຄະນະພັກ,ຄະນະກວດກາບັນດາຂະແໜງການອ້ອມຂ້າງ ນະຄອນຫຼວງວຽງຈັນ ແລະ ບັນດາເມືອງໂຈະການປະຕິບັດ ຫຼືໃຫ້ພິຈາລະນາຄືນໃໝ່ ກ່ຽວກັບການຕົກລົງຜົນຂອງການກວດກາທີ່ເຫັນວ່າບໍ່ຖືກຕ້ອງກັບກົດລະບຽບຂອງພັກ ແລະ ກົດໝາຍຂອງລັດ.
4.16 : ຄົ້ນຄ້ວາອອກຄຳສັ່ງ,ແຈ້ງການ,ບົດແນະນຳ,ລະບຽບການ,ມາດຕະການ,ວິທີການລະອຽດ ເພື່ອຈັດຕັ້ງປະຕິບັດ ກ່ຽວກັບການກວດກາພັກ,ກວດກາລັດ,ວຽກງານການສະກັດກັ້ນຕໍ່ການສໍ້ລາດບັງຫຼວງ ແລະ ວຽກງານຄົ້ນຄ້ວາແກ້ໄຂຄຳຮ້ອງຟ້ອງ-ຮ້ອງທຸກ ແລະ ຄຳສະເໜີຂອງພົນລະເມືອງໃນຂອບເຂດສິດຄຸ້ມຄອງຂອງນະຄອນຫຼວງວຽງຈັນ ບົນພື້ນຖານແນວທາງນະໂຍບາຍຂອງພັກ,ກົດໝາຍຂອງລັດ ແລະ ບັນດານິຕິກຳຂອງຂັ້ນເທິງ.
4.17 : ມີສິດຈັດວາງ,ຊັບຊ້ອນ,ມອບໝາຍໜ້າທີ່ວຽກງານ,ສະເໜີຄະນະປະຈຳພັກ,ເຈົ້າຄອງນະຄອນຫຼວງວຽງຈັນ ແຕ່ງຕັ້ງ,ຍົກຍ້າຍ,ປະຕິບັດວິໃນຕໍ່ພະນັກງານ,ລັດຖະກອນຂອງຄະນະກຳມະການກວດກາພັກ-ລັດນະຄອນຫຼວງວຽງຈັນ.
4.18 : ປະທານ,ຮອງປະທານ ມີສິດເຂົ້າຮ່ວມກອງປະຊຸມສະໄໝສາມັນ ຫຼື ວິສາມັນຂອງຄະນະບໍລິຫານງານພັກ ນະຄອນຫຼວງວຽງຈັນ,ກອງປະຊຸມຂອງອົງການປົກຄອງນະຄອນຫຼວງວຽງຈັນ.
4.19 : ປະຕິບັດສິດອື່ນໆຕາມການມອບໝາຍຂອງຄະນະກຳມະການກວດກາສູນກາງ,ຄະນະບໍລິຫານງານພັກ,ຄະນະປະຈຳພັກ,ເຈົ້າຄອງນະຄອນຫຼວງວຽງຈັນ ແລະ ຕາມກົດໝາຍທີ່ໄດ້ກຳນົດ.